ประชาสัมพันธ์ เรื่อง  การยื่นแบบการชำระเงินค่าภาษีโรงเรือนและที่ดิน ภาษีป้าย     และภาษีบำรุงท้องที่ประจำปี  พ.ศ. ๒๕๕7 องค์การบริหารส่วนตำบลบ้านใหม่
อำเภอปากพนัง จังหวัดนครศรีธรรมราช
....................................................


ด้วย องค์การบริหารส่วนตำบล มีหน้าที่ในการจัดเก็บภาษีตามพระราชบัญญัติมาตรา ๗๔ แห่งพระราชบัญญัติสภาตำบล และองค์การบริหารส่วนตำบล พ.ศ. ๒๕๓๗ ตามมาตรา ๑๙ แห่งพระราชบัญญัติภาษีโรงเรือนและที่ดิน พ.ศ. ๒๔๗๕ แก้ไขเพิ่มเติมถึง    มาตรา ๑๒  แห่งพระราชบัญญัติภาษีป้าย  พ.ศ. ๒๕๑๐ และมาตรา ๓๕ แห่งพระราชบัญญัติภาษีบำรุงท้องที่ พ.ศ. ๒๕๒๐   จึงขอให้เจ้าของทรัพย์สินหรือผู้ครอบครอง  ยื่นแบบและชำระภาษี  ดังต่อไปนี้


ภาษีโรงเรือนและที่ดิน
เจ้าของทรัพย์สินยื่นแบบแสดงรายการเพื่อชำระภาษีโรงเรือนและที่ดิน  ให้ไปรับแบบแจ้งรายการเพื่อชำระภาษีโรงเรือนและที่ดิน (ภ.ร.ด. ๒)  และกรอกรายการทรัพย์สิน ได้ตั้งแต่วันที่  ๑  มกราคม พ.ศ. ๒๕๕7  ถึงวันที่  ๒๘  เดือน กุมภาพันธ์   พ.ศ. ๒๕๕7


ภาษีป้าย


เจ้าของป้ายหรือผู้ครอบครองป้าย ซึ่งมีหน้าที่จะต้องชำระภาษีป้ายให้ไปรับแบบพิมพ์แสดงภาษีป้าย (ภ.ป ๑) และกรอกรายละเอียดลงในแบบพิมพ์ ได้ตั้งแต่วันที่ ๑ มกราคม พ.ศ. ๒๕๕7 ถึงวันที่ ๓๑ เดือน มีนาคม  พ.ศ. ๒๕๕7


ภาษีบำรุงท้องที่
ให้เจ้าของที่ดินที่อยู่ในเขตตำบลบ้านใหม่ มายื่นแบบแสดงรายการที่ดิน เพื่อชำระภาษีบำรุงท้องที่ ประจำปี พ.ศ.2557 – 2560 (4 ปีประเมินใหม่ 1 ครั้ง)  ต่อเจ้าพนักงานประเมิน ณ ส่วนการคลัง  องค์การบริหารส่วนตำบลบ้านใหม่ อำเภอปากพนัง จังหวัดนครศรีธรรมราช ตั้งแต่บัดนี้เป็นต้นไป ในวัน เวลาราชการ โดยให้นำเอกสารดังต่อไปนี้ มายื่น
          -  สำเนาโฉนดที่ดิน นส.3ก , นส.3 ทุกแปลง
 
          -  สำเนาบัตรประจำตัวประชาชน  (เจ้าของที่ดิน)

          -  สำเนาทะเบียนบ้าน (เจ้าของที่ดิน)
ในการดำเนินการติดต่อยื่นแบบเพื่อชำระภาษี  ตามกำหนดเวลาได้ที่งานจัดเก็บรายได้   ส่วนการคลัง ที่ทำการองค์การบริหารส่วนตำบลบ้านใหม่  หมู่ที่ ๕  ตำบลบ้านใหม่ อำเภอปากพนัง จังหวัดนครศรีธรรมราช
